Pavel Sibyla

Pavel Sibyla (* 1. apríl 1978, Detva) je slovenský politik a publicista.

Životopis 
Narodil sa v Detve, vyrastal v Hriňovej. V roku 2002 sa stal absolventom histórie na Trnavskej univerzite v Trnave.

Publikovať začal v roku 2004 v denníku SME a neskôr v rokoch 20082014 bol reportérom ekonomického týždenníka TREND. V roku 2013 založil internetový magazín Mono a stal sa jeho prvým šéfredaktorom.

Od novembra 2014 do júla 2015 bol vedúcim odboru vnútornej politiky v Kancelárii prezidenta SR Andreja Kisku. Z tejto pozície odišiel aby sa stal v rokoch 2015 až 2018 výkonným riaditeľom Nadácie Zastavme korupciu.

Politická činnosť 
Pavel Sibyla sa v septembri 2018 stal členom hnutia Progresívne Slovensko. V máji roku 2019 bol zvolený za člena predsedníctva hnutia.

V parlamentných voľbách vo februári 2020 kandidoval na 18. mieste kandidátky koalície PS/SPOLU. Vo voľbách získal 8 289 hlasov, po zohľadnení preferenčných hlasov sa umiestnil na 16. mieste kandidátky. Kvôli výsledku koalície sa do parlamentu nedostal.

Ocenenia 
V roku 2010 zvíťazil v národnom kole European Year Journalist Award za článok o podozrivom zaraďovaní rómskych detí do špeciálnych škôl. Neskôr získal Novinársku cenu v kategórii najlepšia reportáž (2014).

Tvorba 
V roku 2009 mu vyšli dve prozaické knihy - zbierka poviedok Coffee stories alebo Deň ako každý iný, a novela Niečo o orchideách.

Referencie 

Slovenskí politici
Politici Progresívneho Slovenska
Absolventi Trnavskej univerzity v Trnave
Laureáti Novinárskej ceny
Osobnosti z Detvy